Järvamaa põllumees Margo Heinmaa kasvatab nii seemnekartulit, lauakartulit kui ka mugulaid, millest valmistatakse kartulikrõpse. Saagi koristamine algas juuli lõpus. Tänaseks on üles võetud 40 protsenti, kuid põlluti ja sorditi on pilt Margo Heinmaa sõnul väga eripalgeline. Seemnekartulipõlluga võib väga rahule jääda, tavaline lauakartul on võime rahul olla ja siis me töötame ka kartulikrõpsude jaoks, seal on saak rahuldav, aga piirkonniti on ka erinev, et meil siin Väätsa kandis on natuke kehvem, aga mis põllud, mis on Türi pool, on, on nagu parem. Ma arvan, et see Eestis on täpselt sama moodi, et mõned kohad on rohkem vihma saanud, mõned on vähem. Kindlasti on saak oluliselt väiksem kui, kui eelmisel aastal ja eks loodame, et hinnaga seda vähe kompenseerib. Kas te julgete prognoosida, kas kodumaist kartulit ikka jätkub kogu talve meie poodidesse? Ma olen suhteliselt kindel, et nii palju kartulit ikkagi on, et et seda jagub kuni uue saagini. Ka Jõgeva sordiaretuse teadur Terje Tähtjärv kinnitab, et kartuli katselappidelt vaatab vastu eris kummaline pilt. Jõgeval on suure kuivuse tõttu kartulil ilmnenud ka veidraid sordile mitteomaseid tunnuseid. Kaks kuud väga pikka põuda on teinud kartuli kvaliteedile liiga ja muidugi on väga vähe mugulaid pesades niiskus, mis hiljem tuli, see aitas küll hilisemate sortidel suuremaks kasvada, aga varajastel sortidele jäi väikeseks, sest nemad seda niiskust enam ei saanud. Aga kvaliteet on selline imelik, hästi, palju kärna on väga palju kasveid on, on seda, et on hakanud uuesti kasvama mugulad, kiiresabad võivad olla või on siis mugulale uus mugul külge kasvanud, et sellised asjad on täiesti tavalised sel aastal? Mulle on helistatud ja küsitud, et miks üks või teine sort tänavu aasta selline välja näeb, et Maret ei ole üldse Mareti värvi. Ei olegi minul endal ka, ei ole sel aastal Maret, selline punane, nagu ta tavaliselt on olnud, vaid on natuke heledam, see ikkagi väga palju sõltus just ilmastikust ja ka mullastikust, kus ta kasvanud on, et ei tasu nüüd kohe järeldusi teha, et et kas sort on vale või, või midagi muud, on katki lihtsalt meie selle aasta ilm oli selline ja me peame sellega leppima. Rahvusringhäälingu raadiouudistele Olev Kenk, Paide.
Järvamaa kartulipõldudelt põuase suve tõttu rekordsaaki loota pole, kuid meie toidulaud talvel kartulita siiski ei jää. Ka Jõgeva sordiaretajate kinnitusel on mugulaid tänavu vähe ja need kipuvad väikseks jääma.